Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14321

2. A "térbeli jel" jellemzői - szög- és adat funkciók 2.1 A jelformátum szervezése 2.1.1 A jelformátum időosztásos multiplexen alapszik, amelyben az egyes szög útirány-vezetési funkciók egymás után kerülnek kisugárzásra, és valamennyi ugyanazon a frekvencián van kisugározva. A rendszer a szög információkat az egymást követő nagymértékben irányított modulálatlan legyező alakú sugárnyalábok közötti különbség mérésével nyeri. A funkciókat bármilyen sorrendben lehet továbbítani. Ajánlott időrések biztosítottak a megközelítési oldalszög, a megközelítési magassági szög, a kilebegtetési magasság és a hátsó irányszektor szög funkciók részére. Az egyes letapogatási sugárnyalábokat és az adatok továbbítását megelőzően egy bevezető jelszakasz van, amelyet egy szektor antenna a teljes fedésterületi légtérbe kisugároz. A bevezető jelszakasz azonosítja a következő letapogatási funkciót, és szinkronizálja a légijármű fedélzeti vevőjének jelfeldolgozó áramköreit és logikáját is. 2007/70/II. szám 2.1.2 A szögletapogatási funkción kívül vannak az alap és kiegészítő adat funkciók, mindegyikük saját bevezető jelszakasszal, amelyek ugyancsak kisugárzásra kerülnek a szektor antennákról. A bevezető jelszakasz teszi lehetővé az egyes funkciók felismerését és független feldolgozását. Következésképpen funkciókkal lehet kiegészíteni, vagy funkciókat lehet elhagyni a földi rendszer-felépítésből anélkül, hogy az a vevő működésére hatással lenne. A bevezető jelszakaszban és az adat funkciókban alkalmazott kódok differenciális fáziseltolásos kódolással (DPSK) moduláltak. 2.1.2.1 A differenciális fáziseltolásos kódolású (DPSK) adat jel jellemzők. A differenciális fáziseltolásos kódolású (DPSK) adatok a rádiófrekvenciás vivőhullám differenciális fázis modulációjával kerülnek leadásra 0, vagy 180 fokos relatív fázis állapottal. A differenciális fáziseltolásos kódolású adat jeleknek a következők a jellemzőik: adat sebesség 15,625 kHz bit hossz 64 mikroszekundum logikai "0" nincs fázis átmenet logikai "1" fázis átmenet 2.1.3 A szögfunkciók szervezésére és az időzítésre vonatkozó példák a G-1 és a G-2 (az összes ábra a fejezet végén került elhelyezésre) ábrákon kerülnek bemutatásra. Az adat tételek részleteit és meghatározásait a G-1 számú ábra mutatja be, és a 3. Fejezet 3.11.4.8 pontjában kerültek megadásra. 2.1.4 A G-3A, G-3B és G-3C ábrákon bemutatott szög útirány-vezetés és az adatok továbbításának sorrendje bebizonyítja azt, hogy kielégítő szabadságfok van biztosítva a szinkron interferencia ellen. 2.1.4.1 Ezeknek a sorrendeknek a szerkezete arra a célra szolgál, hogy kielégítő véletlenszerű elrendezést biztosítson az olyan szinkron interferencia kizárása érdekében, mint amit a légcsavar forgási hatásai okozhatnak. 2.1.4.2 A G-3A ábrán bemutatott sorrendi párok az összes funkció továbbítását biztosítják. Bármelyik olyan funkciót, amelyre nincsen szükség, törölni lehet, feltéve, hogy a fennmaradó funkciók a kijelölt időperiódusban kerülnek továbbításra. 2.1.4.3 A G-3B ábrán bemutatott sorrendi párok biztosítják a nagysebességű megközelítési oldalszög funkciót. Bármelyik olyan funkciót, amelyre nincsen szükség, törölni lehet, feltéve, hogy a fennmaradó funkciók a kijelölt időperiódusban kerülnek továbbításra 2.1.4.4 A G-3C ábra azt a teljes idő multiplex átviteli ciklust mutatja be, amelyet a G-3A ábrán, vagy a G-2B ábrán bemutatott sorrendi párokból össze lehet állítani. A sorrendek közötti nyitott időperiódusokat lehet a kiegészítő adat szavak - ahogy jelezve van - továbbítására felhasználni. Az alap adat szavakat is le lehet adni bármelyik nyitott időperiódusban. 2.1.4.5 Az A1 - A4, B1 - B39, B40 - B45 és a B55 szavakban meghatározott alap adatok és kiegészítő adatok továbbítására a bemutatott ciklusban kielégítő idő áll rendelkezésre, feltéve, hogy az adatok is nem használt időrések során, vagy a sorrendeken belüli adat szavak részére szánt időrésekben kerülnek leadásra. 2.1.4.6 Jóval hatékonyabb sorrendeket lehet kijelölni a sorrendeken belüli időzítés és a sorrendek közötti közök szabályozásával azért, hogy lehetővé váljon további kiegészítő adat szavak továbbítása. Az ilyen sorrendeket úgy kell meghatározni, hogy a G-3A, G-3B és G-3C ábrákon bemutatott sorrendekkel azonos értékű szabadságfokot biztosítsanak a szinkron interferencia ellen. A frekvencia-tartomány elemzési technikát lehet felhasználni annak kimutatására, hogy az alternatív sorrendek kielégítően véletlenszerűek. 2007/70/II. szám 2.2 Szög útirány-vezetési paraméterek 2.2.1 Azok a szög útirány-vezetési paraméterek, amelyek meghatározzák az MLS szög mérési eljárását, a 3. Fejezet 3.11.4.5 pontjában kerültek meghatározásra. Az a két további paraméter, amely a rendszer működésének láthatóvá tételéhez hasznos, a fél-letapogatási idő (Tm) és a szünet idő. Ezeket a 3. Fejezet előírásaiból lehet levezetni, és referenciaként az alábbi táblázatban kerülnek bemutatásra. A jel formátum fél-letapogatási és szünet ideje (lásd a G-2 ábrát) Funkció Fél-letapogatási* idő, Tm (µs) Szünet idő (µs) Megközelítési oldalszög 7 972 Nagysebességű megközelítési oldalszög 5 972 Hátsó irányszektor 5 972 Megközelítési magassági szög 2 518 Kilebegtetési magasság 2 368 * A vevő referencia idejéből mérve (lásd az A-Függelék A-1. táblázatát). 2.2.2 A funkció időzítési pontossága. A Baker-kód referencia időmeghatározási pontatlansága miatt és mivel az adó áramkörei a differenciális fázisbillentyűzéses moduláció fázisait, vagy amplitúdóját a fázis átmenetek során simítják, nem lehetséges a jel időzítésének a térbeli jeltől 2 mikroszekundumnál jobb pontosságú meghatározása. Ezért az szükséges, hogy a 3. Fejezet 3.11.4.3.4 pontjában meghatározott időzítési pontosságot a földi berendezésnél mérjék meg. A földi berendezésben megfelelő mérőpontokat kell biztosítani. 2.3 Oldalszög útirány-vezetési funkciók 2.3.1 Letapogatási konvenciók. A G-4. ábra mutatja be a megközelítési oldalszög és a hátsó irányszektor letapogatási konvencióit. 2.3.2 Fedésterületi követelmények. A G-5. és G-6. ábrák szemléltetik a 3. Fejezet 3.11.5.2.2 pontjában meghatározott oldalszög fedésterületi követelményeket. 2.3.2.1 Amikor a megközelítési oldalszög, vagy a hátsó irányszektor antenna helye a futópálya középvonalától szükségszerűen eltérő helyzetű, akkor a következő tényezőket kell figyelembe venni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes